فیفا 2022-جی ایلده قطرده کئچیریله‌جک دونیا شامپیوناتیندا تیم سایی ایله باغلی قرارینی وئریب.
دونیا کوپاسیندا عنعنوی اولا‌راق 32 تیم ایشتیراک ائده‌جک.
داها اول فیفا باشقانی جانی اینفانتینو دونیا شامپیوناتی 2022-ده 48 تیمین ایشتیراکی‌نین مومکون‌لوگو بیلدیرمیشدی.عالی  فوتبول قورومونون سون آچیقلاماسیندا ایسه تشکیلاتچی اؤلکه‌نین علاوه اویون‌لاری کئچیرمک اوچون کیفایت قدر واختی اولمادیغیندان قایدا‌لارین دییشدیریلمه‌یه‌جگی قئید اولونوب.
همچنین، دونیا کوپاسینین بعضی اویون‌لاری‌نین قطردن کناردا کئچیریلمه‌سی تکلیفی ده قبول اولونماییب. قئید ائدک کی، 1998-جی ایلدن دونیا شامپیوناتی 32 تیمین ایشتیراکی ایله کئچیریلیر. علاوه ائدک کی، دونیا شامپیوناتی 2022 ایلک دفعه پاییز-قیش آیلاریندا - 21 نوامبر – 18 دسامبر  آرالیغیندا کئچیریله‌جک.
